CELEX: 
Language: hr
Date: 2020-05-14 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2019/517 Europskog parlamenta i Vijeća utvrđivanjem kriterija prihvatljivosti i odabira te postupka za određivanje registra naziva vršne domene .eu

EUROPSKA
                              KOMISIJA
                                                       Bruxelles, 14.5.2020.
                                                       C(2020) 3075 final
                       DELEGIRANA UREDBA KOMISIJE (EU) …/...
                                          оd 14.5.2020.
   o dopuni Uredbe (EU) 2019/517 Europskog parlamenta i Vijeća utvrđivanjem kriterija
    prihvatljivosti i odabira te postupka za određivanje registra naziva vršne domene .eu
                                     (Tekst značajan za EGP)
HR                                                                                        HR
 ---pagebreak---                                               OBRAZLOŽENJE
   1.        KONTEKST DELEGIRANOG AKTA
   Vršna domena .eu Europi daje vlastiti internetski identitet. Njome se nastoji povećati
   vidljivost EU-a na internetu, povećati izbor naziva domena za korisnike i promovirati razvoj
   e-trgovine. Uredba (EU) 2019/5171 o izmjeni i stavljanju izvan snage Uredbe (EZ)
   br. 733/20022 i stavljanju izvan snage Uredbe Komisije (EZ) br. 874/20043 stupila je na snagu
   18. travnja 2019., a njome se utvrđuju nova pravila za uvođenje i funkcioniranje vršne
   domene .eu. Nova će se pravila primjenjivati od 13. listopada 2022., a njima će se omogućiti
   fleksibilnost domene .eu, odnosno njezinu prilagodbu brzim promjenama na tržištu i
   modernizaciju upravljačke strukture.
   Uredbom (EU) 2019/517 Komisiju se ovlašćuje za donošenje delegiranih i provedbenih akata
   ključnih za odabir registra vršne domene .eu i njezina rada. Konkretno, člankom 8. Uredbe
   (EU) 2019/517 Komisiji se delegira ovlast za donošenje akata u skladu s člankom 290.
   UFEU-a u vezi s kriterijima prihvatljivosti i odabira te postupkom određivanja registra. U
   skladu s člankom 19. stavkom 2. Uredbe (EU) 2019/517 Komisija do 12. listopada 2021.
   poduzima potrebne mjere za određivanje subjekta registrom za vođenje vršne domene .eu i
   upravljanja njome te za sklapanje ugovora s registrom.
   2.        SAVJETOVANJA PRIJE DONOŠENJA AKTA
   U skladu s člankom 18. stavkom 4. Uredbe 2019/517 Komisija je prije donošenja ove
   Delegirane uredbe provela opsežno savjetovanje sa stručnjacima. Konkretno, savjetovala se s
   državama članicama o upravljanju internetom u okviru Skupine na visokoj razini za
   upravljanje internetom („Skupina”). Skupina djeluje kao platforma na kojoj Komisija i države
   članice razmjenjuju informacije i dogovaraju se o širokom rasponu pitanja povezanih s
   upravljanjem internetom. Predstavnici Vijeća Europske unije i Europskog parlamenta pozvani
   su na sudjelovanje na sastancima Skupine na kojima se raspravljalo o ovom delegiranom aktu.
   Savjetovanje je održano na trima sastancima Skupine (u lipnju, listopadu i studenome 2019.)
   te putem interneta, kada su članovi Skupine imali priliku iznijeti pisane primjedbe na nacrt
   delegiranog akta.
   Zaključak je savjetovanja da sve države članice podupiru nacrt prijedloga Komisije.
   Raspravljalo se o različitim aspektima nacrta prijedloga, primjerice da se njime osiguraju
   transparentno ocjenjivanje kriterija odabira i postojanje konkurencije u procesu odabira te
   uvedu odredbe o prekinutim pregovorima o sklapanju ugovora. Kad je riječ o funkciji
   registrara, koju bi registar mogao obavljati u određenim slučajevima na zahtjev Komisije,
   pojedini predstavnici država članica istaknuli su i važnost osiguravanja poštenog i jednakog
   tretmana registrara trećih strana. Komisija je potvrdila da je uzela u obzir primjedbe država
   članica i uključila ih u delegirani akt te da će se određene općenitije primjedbe država članica
   uzeti u obzir i u daljnjim koracima postupka odabira, primjerice u natječaju za odabir registra.
   Komisija objavljuje Delegiranu uredbu na svojim internetskim stranicama kako bi se prije
   donošenja provelo javno savjetovanje u trajanju od četiri tjedna.
   3.        PRAVNI ELEMENTI DELEGIRANOG AKTA
   Ova Delegirana uredba ima tri glavna dijela.
   1
           SL L 91, 29.3.2019., str. 25.–35.
   2
           SL L 113, 30.4.2002., str. 5.
   3
           SL L 162, 30.4.2004., str. 40.–50.
HR                                                   1                                              HR
 ---pagebreak---    Prvi su dio cilj i područje primjene akta.
   Drugi su dio kriteriji prihvatljivosti i odabira u postupku odabira. Konkretno, člankom 3., da
   bi ispunio kriterije prihvatljivosti, od subjekta se zahtijeva da:
   —        bude neprofitna organizacija, bilo jedna organizacija ili konzorcij subjekata. Ako su
   među članovima konzorcija profitni subjekti, u prijavi bi trebalo navesti podatke o mjerama
   koje se obvezuju poduzeti kako bi se zajamčilo pravno i financijsko razdvajanje profitnih
   aktivnosti od aktivnosti u funkciji registra .eu.
   —        imati registrirano sjedište, središnju upravu i glavno mjesto poslovanja u Uniji
   (odredba primjenjiva na sve subjekte u slučaju da je podnositelj prijave konzorcij). U prijavi
   bi trebalo izričito navesti i u kojoj je državi članici organizacija registrirana.
   —        izvršavati svoje zadaće kao glavni izvođač, a ne kao agent ni podizvođač, osim u
   posebnim okolnostima, primjerice ako je to potrebno za obavljanje posla i nakon dobivanja
   pisanog odobrenja Komisije.
   Svi prihvatljivi podnositelji prijave rangirat će se na temelju sljedećih kriterija odabira:
   —        kvaliteta usluge (ponder: 40 %): podnositelji prijave morat će dokazati da ispunjavaju
   kriterije utvrđene u Uredbi (EU) 2019/517 prema kojima se vršnom domenom .eu upravlja
   tako da se pruža visoka razina kvalitete usluga. Također će morati dokazati da će pružiti
   visoku razinu sigurnosti i povjerenja u vršnu domenu .eu primjenom najnovijih mjera i
   najbolje prakse,
   —        ljudski i tehnički resursi (ponder: 30 %): podnositelji prijave morat će dostaviti
   podatke o ljudskim i tehničkim resursima za organiziranje i vođenje vršne domene .eu i
   upravljanje njome. Morat će dostaviti točne podatke o vrsti organizacije, vođenju i
   upravljanju koje namjeravaju uspostaviti za obavljanje tih funkcija. Podnositelji prijave trebat
   će dostaviti i podatke o resursima, uključujući ljudske i tehničke kapacitete, za obavljanje
   funkcije registra ako Komisija od njih zatraži da je obavljaju kako bi ispunili posebne ciljeve
   politike povezane s ciljem utvrđenim u Uredbi 2019/517, odnosno promoviranjem dostupnosti
   i upotrebe vršne domene.eu,
   —        financijski položaj i sukladnost (ponder: 30 %): podnositelji prijave morat će dostaviti
   detaljne podatke koji dokazuju odgovarajuću razinu financijske sigurnosti i stabilnosti te
   primjenu načela dobrog financijskog upravljanja.
   U trećem se dijelu utvrđuje okvir za postupak odabira. Komisija će postupak provesti na
   otvoren i transparentan način, a može zatražiti i potporu vanjskih stručnjaka. Postupak će se
   odvijati u dvije faze:
   —        prva faza uključuje provjeru prihvatljivosti. Tijekom te faze Komisija će provesti prvi
   pregled na temelju kriterija prihvatljivosti te će objaviti popis prihvatljivih podnositelja
   prijave,
   —        u drugoj će se fazi provesti rangiranje i određivanje registra. U toj će fazi Komisija na
   temelju kriterija odabira rangirati prihvatljive podnositelje prijave. Zatim će donijeti odluku u
   kojoj će se odrediti registar, a to će biti prvorangirani podnositelj prijave.
   Ako jedna strana prekine pregovore o sklapanju ugovora, Komisija će registrom odrediti
   sljedećeg prihvatljivog podnositelja prijave u poretku. Ako to ne bude moguće, Komisija će
   objaviti drugi natječaj za odabir registra.
HR                                                    2                                               HR
 ---pagebreak---                           DELEGIRANA UREDBA KOMISIJE (EU) …/...
                                              оd 14.5.2020.
     o dopuni Uredbe (EU) 2019/517 Europskog parlamenta i Vijeća utvrđivanjem kriterija
      prihvatljivosti i odabira te postupka za određivanje registra naziva vršne domene .eu
                                         (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2019/517 Europskog parlamenta i Vijeća od 19. ožujka 2019.
   o uvođenju i funkcioniranju vršne domene .eu, izmjeni i stavljanju izvan snage Uredbe (EZ)
   br. 733/2002 i stavljanju izvan snage Uredbe Komisije (EZ) br. 874/20044, a posebno njezin
   članak 8. stavak 1.,
   budući da:
   (1)     Svrha je ove Uredbe utvrditi kriterije prihvatljivosti i odabira te postupak određivanja
           registra kojem se povjeravaju zadaće organizacije i vođenja vršne domene .eu te
           upravljanja njome.
   (2)     Registar bi trebalo odabrati na temelju otvorenog, transparentnog i
           nediskriminirajućeg postupka odabira koji omogućuje pošteno natjecanje. U tu svrhu i
           kako bi se postigao najveći mogući broj prikladnih kandidata, natječaj bi trebalo
           objaviti u Službenom listu Europske unije.
   (3)     Komisija bi postupak odabira trebala organizirati u dvije faze radi osiguranja
           transparentnosti procesa i učinkovitog korištenja resursa.
   (4)     U prvoj fazi postupka Komisija bi trebala provjeriti prihvatljivost podnositelja prijave
           kako bi osigurala da su u skladu s minimalnim obilježjima registra iz Uredbe (EU)
           2019/517.
   (5)     U drugoj fazi postupka Komisija bi trebala rangirati prihvatljive podnositelje prijave
           na temelju kriterija kojima se osigurava da su organizacija i vođenje vršne domene .eu
           te upravljanje njome u skladu s ciljevima podupiranja jedinstvenog digitalnog tržišta,
           izgradnje europskog identiteta na internetu i poticanja prekograničnih internetskih
           aktivnosti. Kako bi se osiguralo ispunjenje tih ciljeva, Komisija bi u postupku odabira
           trebala dodijeliti odgovarajuće pondere za kvalitetu usluge, ljudske i tehničke resurse
           te financijski položaj podnositelja prijave.
   (6)     Kako bi se osigurao primjeren i pravovremen nadzor glavnih funkcija registra,
           infrastruktura potrebna za obavljanje tih funkcija trebala bi se nalaziti u Uniji. Ta bi
           infrastruktura trebala, među ostalim, uključivati potreban softver, hardver te druge
           kapacitete potrebne za vođenje i funkcioniranje vršne domene .eu i upravljanje njome,
           primjerice bazu registracijskih podataka vršne domene .eu, bazu podataka
           akreditiranih registrara vršne domene .eu, primarni autoritativni poslužitelj za vršnu
           domenu.eu, treću stranu za pohranu podataka o zoni vršne domene .eu i informacija o
   4
           SL L 91, 29.3.2019., str. 25.
HR                                                  3                                               HR
 ---pagebreak---            registraciji naziva domene, sustav za javne upite te internetske stranice s ažuriranim
           informacijama o politici i registraciji za vršnu domenu .eu.
   (7)     Kako bi se osigurala odgovarajuća razina upravljanja vršnom domenom .eu, u
           natječaju koji objavljuje Komisija trebalo bi utvrditi koji su podnositelji prijave na
           ocjenjivanju prešli minimalni prag utvrđen na temelju kriterija odabira da bi ga se
           moglo odrediti registrom.
   (8)     Kako bi se osigurala transparentnost postupka, Komisija bi trebala obrazložiti svoje
           odluke i priopćiti ih podnositeljima prijave.
   (9)     Registrom bi trebalo odrediti prvorangiranog podnositelja prijave prema rezultatu
           ocjenjivanja. U slučaju da ne sklopi ugovor s određenim registrom, Komisija bi trebala
           moći registrom odrediti sljedećeg prihvatljivog podnositelja prijave u poretku.
   (10)    Kako bi se omogućio pravedan i konkurentan postupak odabira registra, koji se mora
           dovršiti najkasnije do 12. listopada 2021. potpisivanjem ugovora, ova bi Uredba
           trebala stupiti na snagu sljedećeg dana od dana objave u Službenom listu Europske
           unije.
   DONIJELA JE OVU UREDBU:
                                                Članak 1.
                                                 Predmet
   Ovom se Uredbom utvrđuju kriteriji prihvatljivosti i odabira te postupak za određivanje
   registra vršne domene .eu, u skladu s načelima otvorenosti, transparentnosti i
   nediskriminacije.
                                                Članak 2.
                                         Kriteriji prihvatljivosti
   1.        Registar je neprofitna organizacija osnovana u skladu s pravom države članice.
             Registrirano sjedište, središnja uprava i glavno mjesto poslovanja registra moraju se
             nalaziti na području Unije.
   2.        Infrastruktura potrebna za obavljanje glavnih funkcija registra u skladu s člankom 5.
             stavkom 2. nalazi se na području Unije.
   3.        Ako je neprofitnu organizaciju osnovao konzorcij poduzeća ili skupina izvođača,
             svaki subjekt koji je dio takvog konzorcija ili skupine mora imati registrirano
             sjedište, središnju upravu i glavno mjesto poslovanja u Uniji.
   4.        Registar se obvezuje obavljati svoje zadaće kao glavni izvođač. Podugovaranje se
             može dopustiti isključivo ako je to potrebno za obavljanje posla i uz prethodno
             pisano odobrenje Komisije.
                                                Članak 3.
                                                 Prijave
   1.        U prijavi se jasno navode države članice u kojima je neprofitna organizacija
             registrirana te potpuni podaci o mjestu registriranog sjedišta i središnje uprave te
             glavnom mjestu poslovanja.
HR                                                   4                                             HR
 ---pagebreak---    2. Ako je neprofitnu organizaciju osnovao konzorcij poduzeća ili skupina izvođača, u
      prijavi se navode podaci o različitim ulogama i statusu svakog člana konzorcija ili
      skupine, uključujući sve podatke koji se zahtijevaju na temelju stavka 1. ovog članka.
   3. Ako su među članovima konzorcija profitni subjekti, u prijavi se navode podaci o
      mjerama koje se konzorcij ili skupina obvezuje poduzeti kako bi se zajamčilo
      financijsko i pravno razdvajanje profitnih aktivnosti od aktivnosti u funkciji registra
      .eu.
   4. U prijavi se opisuje ustrojstvo neprofitne organizacije i prilaže joj se sva popratna
      dokumentacija kako je navedeno u natječaju za odabir registra.
                                         Članak 4.
                                     Kvaliteta usluge
   1. Registar teži izvrsnosti u radu i pružanju visokokvalitetnih usluga po konkurentnim
      cijenama. Komisija procjenjuje sposobnost prihvatljivih podnositelja prijave da pruže
      traženu kvalitetu usluge. Taj se kriterij ponderira kao 40 % ukupne ocjene.
   2. Podnositelji prijave dostavljaju podatke o svojem iskustvu u područjima povezanima
      s organizacijom i vođenjem naziva domena te upravljanjem njima.
   3. Podnositelji prijave opisuju kako planiraju upravljati vršnom domenom .eu da bi
      osigurali visoku razinu kvalitete pruženih usluga, uzimajući u obzir minimalne
      specifikacije funkcionalnosti i učinkovitosti za usluge registra nacionalnih vršnih
      domena koje je utvrdila Internetska organizacija za dodijeljene nazive i brojeve.
   4. Podnositelji prijave navode koje mjere planiraju uvesti kako bi osigurali visoku
      razinu sigurnosti i povjerenje u vršnu domenu .eu.
                                         Članak 5.
                                 Ljudski i tehnički resursi
   1. Komisija ocjenjuje ljudske i tehničke resurse podnositelja prijave. Taj se kriterij
      ponderira kao 30 % ukupne ocjene.
   2. Podnositelji prijave dostavljaju podatke o svojim ljudskim i tehničkim resursima te
      navode kako su ti resursi dostatni za obavljanje sljedećih funkcija:
      (a)   organizaciju i vođenje vršne domene .eu i upravljanje njome, uključujući
            održavanje odgovarajućih baza podataka i povezanih usluga za javne upite,
            registraciju naziva domena, vođenje registra naziva domena, vođenje
            registrovih DNS poslužiteljâ vršne domene te stvaranje i vođenje datoteka o
            zoni vršne domene;
      (b)   osiguranje visoke kvalitete, transparentnosti, sigurnosti, stabilnosti,
            predvidljivosti, pouzdanosti, dostupnosti, učinkovitosti, nediskriminacije,
            pravednih uvjeta tržišnog natjecanja i zaštite potrošača u pružanju svojih
            usluga.
   3. U svojoj prijavi podnositelji prijave opisuju vrstu organizacije, uprave i vodstva koje
      namjeravaju uspostaviti za obavljanje funkcija iz stavka 2., uključujući sljedeće:
      (a)   ljudske resurse i potrebne sustave;
      (b)   softver i hardver;
      (c)   kapacitete potrebne za rad vršne domene .eu i upravljanje njome.
HR                                            5                                               HR
 ---pagebreak---    4. Podnositelji prijave navode kako su njihovi resursi, uključujući ljudske i tehničke
      kapacitete, dovoljni za obavljanje funkcije registrara, ako Komisija zatraži
      aktiviranje takve funkcije kako bi se ispunili određeni ciljevi politike. Podnositelj
      prijave dostavlja i podatke o usklađenosti raspodjele tih resursa za izvršavanje
      funkcije registrara sa zahtjevima iz članka 7. stavka 2. Uredbe (EU) 2019/517.
   5. Podnositelji prijave dostavljaju informacije o tome kako planiraju uspostaviti
      potpunu organizacijsku i operativnu strukturu da 13. listopada 2022. mogu početi s
      radom kao registar.
                                          Članak 6.
                               Financijski položaj i sukladnost
   1. Komisija ocjenjuje financijski položaj prihvatljivih podnositelja prijave. Taj se
      kriterij ponderira kao 30 % ukupne ocjene.
   2. Podnositelji prijave moraju:
      (a)    dokazati razinu financijske sigurnosti i stabilnosti dostatnu za obavljanje
             zadaća registra;
      (b)    dostaviti potpune podatke o očekivanim troškovima i kapitalnim zahtjevima za
             organizaciju i vođenje vršne domene .eu te upravljanje njome, raspoloživosti
             kapitala i osiguranju; model prihoda, uključujući model određivanja cijena,
             relevantnu tržišnu analizu, marketinški plan i odredbe u slučaju
             nefunkcioniranja registra;
      (c)    opisati kako će primjenjivati načela dobrog financijskog upravljanja;
      (d)    navesti podatke o naknadama koje namjeravaju naplaćivati te opisati
             određivanje visine naknada na temelju nastalih troškova.
   3. Podnositelji prijave navode informacije o vanjskim revizijama koje će dostaviti za
      dokazivanje usklađenosti s Uredbom (EU) 2019/517.
                                          Članak 7.
                                     Postupak odabira
   1. Komisija organizira otvoreni, transparentni i nediskriminirajući postupak odabira
      registra. Natječaj se objavljuje u Službenom listu Europske unije. Podnositelji imaju
      barem 30 radnih dana za podnošenje prijava.
   2. Komisija može zatražiti savjet i pomoć vanjskih stručnjaka za analizu i/ili
      ocjenjivanje prijava. Ti se vanjski stručnjaci odabiru na temelju njihove stručnosti i
      visoke razine neovisnosti i nepristranosti.
                                          Članak 8.
                         Prva faza odabira – provjera prihvatljivosti
   1. Podnositelji svoje prijave podnose Komisiji u skladu s uputama iz natječaja.
   2. Komisija može od podnositelja prijave zatražiti da u određenom roku dostavi
      dodatne podatke u vezi s ispunjavanjem kriterija prihvatljivosti. U okviru provjere
      prihvatljivosti Komisija ocjenjuje:
      (a)    je li prijava podnesena u roku utvrđenom u natječaju;
HR                                            6                                              HR
 ---pagebreak---             (b)   sukladnost sa zahtjevima iz članaka 2. i 3.;
            (c)   je li prijava potpuna i, ako je primjenjivo, je li podnositelj prijave dostavio
                  dodatne podatke koje je Komisija zatražila u skladu sa stavkom 2.
   3.       Komisija odlučuje o prihvatljivosti podnositelja prijave u roku od 40 radnih dana od
            isteka roka za podnošenje prijava. Ako Komisija odluči da podnositelj prijave ne
            ispunjava kriterije prihvatljivosti, obrazlaže tu odluku. O toj odluci odmah
            obavješćuje podnositelja prijave.
   4.       Komisija objavljuje popis prihvatljivih podnositelja prijave.
                                              Članak 9.
                       Druga faza odabira – rangiranje i određivanje registra
   1.       U roku od 80 radnih dana od objave popisa prihvatljivih podnositelja prijave
            Komisija na temelju kriterija za odabir rangira prihvatljive podnositelje prijave koji
            su prešli minimalni prag rezultata ocjenjivanja utvrđen u natječaju.
   2.       Komisija obavješćuje prihvatljive podnositelje prijave o konačnom poretku.
   3.       Prvorangiranog podnositelja prijave Komisija određuje registrom. Odluku o
            određivanju registra objavljuje u Službenom listu Europske unije.
                                              Članak 10.
                       Određivanje registra u slučaju da nije sklopljen ugovor
   Ako pregovori o sklapanju ugovora između određenog registra i Komisije završe bez
   sklapanja ugovora, Komisija registrom određuje sljedećeg podnositelja prijave u poretku. Ako
   to nije moguće, Komisija organizira novi postupak odabira registra.
                                              Članak 11.
                                         Stupanje na snagu
   Ova Uredba stupa na snagu prvog dana od dana objave u Službenom listu Europske unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 14.5.2020.
                                                Za Komisiju
                                                Predsjednica
                                                Ursula VON DER LEYEN
HR                                                7                                                HR